Ladakalnis

Ladakalnis (arba Ledakalnis) – kalva, stūksanti Ignalinos rajono savivaldybėje, tarp Ūkojo ir Linkmeno ežerų, Papiliakalnės kaime, Aukštaitijos nacionaliniame parke. Tai 176 m aukščio kalnas, geomorfologinis gamtos paminklas. Nuo kalno matosi 6 ežerai – Ūkojas, Linkmenas, Pakasas, Asėkas, Alksnaitis, ir Alksnas.

Yra paprotys į kalno viršūnę užnešti akmenukų ir palikti prie viršūnėje augančio ąžuolo. Tai greičiausiai lėmė kai kurių mokslininkų spėjimai, kad pagonybės laikais ant šio kalno buvo aukojamos aukos deivei Ladai.

Etimologija 

Pranė Dundulienė mano, kad ant Ladakalnio buvo aukojama gyvybės deivei Ladai, didžiajai motinai. Tai buvęs Lados kalnas. Tačiau nuodugnesniais tyrimais nei faktais ši nuomonė nėra patvirtinta.

Galerija

Šaltiniai 

Lietuvos kalvos
Lietuvos gamtos paminklai
Ignalinos rajono savivaldybė